
ELŐTERJESZTÉS

Mórágy Község Képviselő - testületének 2025. július 29-ei
rendes/rendkívüli testületi ülésére

	Tárgy:
	Döntés a Bátaapáti Község Önkormányzatával kötendő együttműködési megállapodásról

	Előterjesztő:
	Glöckner Henrik polgármester

	Előterjesztést készítette:
	Tenczlingerné Füle Mária jegyzői megbízott

	Előterjesztés száma:
	53. sz.

	Az előterjesztés a jogszabályi feltételeknek megfelel:
	igen


	A döntéshez szükséges többség:
	egyszerű/minősített

	Döntési forma:
	rendelet/határozat (normatív, hatósági, egyéb)

	Az előterjesztést 
	nyílt ülésen kell/zárt ülésen kell/zárt ülésen lehet tárgyalni

	Véleményezésre megkapta:
	Glöckner Henrik polgármester



Tisztelt Képviselő-testület!

A nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 3. § (7) bekezdése alapján az óvodában a napirendet úgy kell kialakítani, hogy a szülők – a hátirendben meghatározottak szerint – gyermeküket az óvodai tevékenység zavarása nélkül behozhassák és hazavihessék. Az óvoda nyári zárva tartásáról legkésőbb február tizenötödikéig, a nevelés nélküli munkanapokról legalább hét nappal a zárva tartást megelőzően a szülőket tájékoztatni kell.

Az óvoda egész évben nyitva tartó intézmény, vagyis az óvodai ellátást folyamatosan biztosítani kell a gyermekek számára. Ha ez nem megoldható (pl. nyári tisztasági festés miatti zárva tartás), akkor is biztosítani kell, hogy a gyermek kaphasson a nyári zárva tartás ideje alatt is óvodai ellátást.

Településünkön, ahol csak egy óvoda van, célszerű a fenntartónak a szomszédos településsel felvenni a kapcsolatot és együttműködési megállapodást kötni arról, hogy a települések a nyári zárva tartás alatt fogadják egymás óvodás gyermekeit.

Javaslom, hogy Mórágy Község Önkormányzata, mint a Mórágyi Óvoda fenntartója kössön Bátaapáti Község Önkormányzatával, mint a Bátaapáti Óvoda és Konyha fenntartójával ezen feladat ellátásra együttműködési megállapodást. 

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.


Határozati javaslat

Mórágy Község Önkormányzatának Képviselő-testülete a Mórágyi Óvoda és a Bátaapáti Óvoda és Konyha nyári zárva tartási időszakokra vonatkozó együttműködéséről szóló megállapodást a határozat melléklete szerinti tartalommal hagyja jóvá.

A Képviselő-testület felhatalmazza Glöckner Henrik polgármestert, hogy a Bátaapáti Község Önkormányzatával kötendő együttműködési megállapodást aláírja.

Határidő: azonnal

Mórágy, 2025. július 23.		
		
Glöckner Henrik sk.
								   polgármester

